Държавен вестник, бр. 102, 2017 г., стр. 55

БРОЙ  102	
Д Ъ Р Ж А В Е Н  В Е С Т Н И К 	
СТР.  55  
са длъжни да представят на РА документите 
за възложените обществени поръчки в срок 
до три работни дни от датата на подписване 
на договора по чл. 20, ал. 6 ЗОП или издаване 
на документите по чл. 20, ал. 8 ЗОП.
(4) Разплащателната агенция осъществява 
предварителна проверка и последващ контрол 
върху обществени поръчки съгласно утвърдена 
от изпълнителния директор на РА процедура 
за осъществяване на предварителна проверка и 
последващ контрол върху обществени поръчки 
за разходи, финансирани изцяло или частично 
със средства от Европейския земеделски фонд 
за развитие на селските райони. 
(5) Указанията на РА при осъществяване 
на предварителната проверка на планираните 
обществени поръчки за избор на изпълнител 
на всички дейности по проекта са задължи-
телни за бенефициента.
(6) Разплащателната агенция осъществява 
предварителна проверка по ал. 4 в срок до 
20 работни дни от получаването на списъка 
на планираните обществени поръчки, който 
е по образец, утвърден от изпълнителния 
директор на РА.
(7) Разплащателната агенция извършва пос-
ледващ контрол по ал. 4 в срок до три месеца 
от получаване на документите за проведената 
обществена поръчка за избор на изпълнител.
(8) При нередовност или липса на доку-
менти, непълнота и неяснота на заявените 
данни и посочените факти при извършване 
на проверка по ал. 6 или контрол по ал. 7 РА 
може да изиска от бенефициента представяне 
на допълнителни данни и/или документи чрез 
ИСУН. Бенефициентът е длъжен в срок до 10 
работни дни от получаване на уведомлението 
да представи изисканите му данни и/или до-
кументи. Представени след този срок данни 
и/или документи, както и такива, които не са 
изрично изискани от РА, не се вземат предвид.
(9) Сроковете по ал. 6 и 7 спират да текат, 
когато е изпратено писмо за отстраняване на 
нередовност на документите или непълнота 
или неяснота на заявените данни и посоче-
ните факти при извършване на проверката 
или контрола.
(10) Въз основа на последващия контрол по 
ал. 4, както и при установяване на неспазва-
не на правилата на Закона за обществените 
поръчки, РА налага финансови корекции на 
основание и в размер съгласно приложение № 1 
към Наредбата за посочване на нередности, 
представляващи основания за извършване на 
финансови корекции, и процентните показа-
тели за определяне размера на финансовите 
корекции по реда на ЗУСЕСИФ и при съот-
ветно спазване на процедурата за налагане 
на финансови корекции, регламентирана в 
ЗУСЕСИФ.
Чл. 52. (1) Договорът за предоставяне на 
финансова помощ, включително одобрени-
ят с него проект, може да бъде изменян и 
допълван при условията на чл. 39, ал. 1 – 3 
ЗУСЕСИФ и изрично предвидените в самия 
договор основания. 
(2) Бенефициентът може да подаде искане 
за изменение и/или допълнение на договора 
през ИСУН чрез електронния си профил, 
като към искането се прилагат доказател-
ства, необходими за преценка на неговата 
основателност. 
(3) Не се допуска изменение или допълне-
ние на договора, което:
1. засяга основната цел на дейността и/или 
променя предназначението на инвестицията 
съгласно одобрения проект;
2. води до несъответствие с целите, дей-
ностите, изискванията и критериите за под-
бор, определени в тази наредба и договора за 
предоставяне на финансова помощ;
3. води до увеличение на стойността на 
договорената финансова помощ;
4. се основава на сключения от бенефи-
циента договор за възлагане на обществена 
поръчка за изпълнение на одобрения проект и 
това изменение е извършено в нарушение на 
чл. 116 от Закона за обществените поръчки.
(4) В случай на нередовност или липса 
на документи, както и при необходимост от 
предоставяне на допълнителни документи при 
непълнота и неяснота на заявените данни и 
посочените факти в искането за изменение 
на договора, както и с цел да се удостовери 
верността на заявените данни, РА уведомява 
бенефициента за необходимостта от предос-
тавяне на допълнителни данни и/или доку-
менти. Бенефициентът представя изисканите 
му данни и/или документи в срок до 15 дни 
от уведомяването.
(5) За дата на получаване на уведомлението 
по ал. 4 се счита датата на изпращането му 
в ИСУН. Срокът започва да тече за бенефи-
циентите от изпращането на уведомлението 
в ИСУН.
(6) В срок до един месец от подаването на 
искането за промяна, а когато са изискани 
документи и/или информация по ал. 4 – до  
14 дни от изтичане на срока за представянето 
им, РА одобрява или отказва исканата промяна. 
Бенефициентът се уведомява за мотивите за 
отхвърлянето на искането, а при одобрение в 
срок до 10 календарни дни от получаването 
на уведомлението трябва да се яви в РА за 
сключване на допълнително споразумение 
към договора. В случай че бенефициентът или 
упълномощено от него с нотариално заверено 
пълномощно лице не се яви в посочения срок, 
правото за подписване на допълнителното 
споразумение към договора се погасява.